
Liepājas valstspilsētas pašvaldība 
Iepirkumu komisija
Rožu ielā 6, Liepājā, LV-3401, tālrunis: 63422336, e-pasts: iepirkumi@liepaja.lv, www.liepaja.lv



APSTIPRINĀTS
Liepājas valstspilsētas pašvaldības Iepirkumu komisijas
 2026.gada 10.jūnija sēdē, protokols Nr.2

[bookmark: _Hlk209611557]Par atklāta konkursa “Būvprojekta “Liepājas teātra ēkas pārbūve un teātra Mazās zāles piebūve Teātra ielā 4, Liepājā” ekspertīze” (LVP 2026/83) nolikuma skaidrojumu.

	

	Jautājums 
	Iepazīstoties ar konkursa nolikuma 4. pielikuma "Darba uzdevums" 3.4. punktu, kur noteikts:
"Ēku vadības sistēmas BMS – izvērtēt, vai projektētā BMS sistēma varēs nodrošināt pieprasīto telpu mikroklimatu (vismaz telpu temperatūru, relatīvo mitrumu un CO₂) visa gada garumā, sistēmām savstarpēji mijiedarbojoties un nodrošinot iespējami augstu energoefektivitātes līmeni", lūdzam Iepirkuma komisiju precizēt ekspertīzes apjomu.
Lūdzam apstiprināt, ka BMS sistēmas izvērtējums ir veicams tikai tajās būvprojekta sadaļās, kuras ir noteiktas kā ekspertējamās sadaļas, proti, UPP, BK, AVK, BMS un ES-P.
Vienlaikus lūdzam precizēt, vai BMS sistēmas izvērtēšanas ietvaros ekspertam būs jāanalizē arī citas būvprojekta sadaļas, kuras nav norādītas darba uzdevuma 3. punktā, piemēram, automātikas, elektrotehnisko risinājumu, vadības un signalizācijas sistēmu (ESS-VAS, ESS-CI, UATS vai citas) sadaļas.
Ņemot vērā, ka ekspertīzes izmaksas ir tieši atkarīgas no ekspertējamo būvprojekta daļu apjoma, lūdzam skaidri norādīt, kuras būvprojekta sadaļas tiks nodotas ekspertīzes veikšanai un kuras sadaļas ir jāiekļauj pretendenta cenu piedāvājumā, lai visi pretendenti sagatavotu savstarpēji salīdzināmus finanšu piedāvājumus.


	Skaidrojums 1
	Ekspertētājam ir jāanalizē visas  nepieciešamās būvprojekta  sadaļas, lai  izstrādātu darba uzdevumā p.3.4. norādīto izvērtējumu.
 

	Jautājums
	Lūgums norādīt ugunsdrošības pasākuma pārskata izstrādātāju 


	Skaidrojums 2
	Jurijs Čerņikovs 3-01019


	Jautājums
	Lūgums definēt provizorisko ekspertīzes uzsākšanas termiņu 


	Skaidrojums 3
	Provizoriskais ekspertīzes uzsākšanas termiņš 12.07.2026.


	Jautājums
	Lūgums skaidrot Iepirkuma nolikuma 4. pielikuma “Darba uzdevums” 4.5. punktu – “nepieciešamības gadījumā, veikt atkārtotu būvprojekta ekspertīzi”. Vai atkārtotā ekspertīze ir sākotnējā ekspertīze (līdz ekspertīzes atzinumam) vai izmaiņu ekspertīze būvprojekta izmaiņu dēļ (pēc sākotnējās ekspertīzes atzinuma)? 


	Skaidrojums 4
	Pasūtītājs ir domājis, atbilstoši līguma projektam – atkārtota ekspertīze negatīvas ekspertīzes gadījumā.


	Jautājums
	Lūgums labot Iepirkuma nolikuma 7. pielikuma 6.2.punktu – “Par pabeigtu Darbu uzskatāms pozitīvs ekspertīzes atzinums, kas pievienots būvniecības informācijas sistēmā un noformēts un iesniegts Pasūtītājam Darba uzdevumā noteiktā apjomā un veidā.” Atbilstoši MK Nr. 500 53.punkta prasībām Būvekspertīzes vadītājs par normatīvo aktu un tehnisko noteikumu (tai skaitā piemēroto Eiropas Savienības dalībvalstu nacionālo standartu un būvnormatīvu) prasībām atbilstošu būvprojektu sniedz pozitīvu atzinumu, bet par neatbilstošu būvprojektu – negatīvu atzinumu. Tādējādi normatīvais regulējums tieši paredz eksperta tiesības un pienākumu sniegt arī negatīvu atzinumu, ja būvprojekts neatbilst prasībām. Prasība nodrošināt pozitīva ekspertīzes atzinuma saņemšanu var radīt situāciju, kurā ekspertam tiek uzlikts pienākums garantēt rezultātu, kas nav pilnībā atkarīgs no eksperta rīcības, kā arī var tikt ierobežota eksperta profesionālā neatkarība un normatīvajos aktos paredzētās tiesības sniegt negatīvu atzinumu. 


	Skaidrojums 5
	Pasūtītājs nepiekrīt pretendenta paustajam viedoklim un norāda, ka Iepirkuma nolikuma 7. pielikuma (Līguma projekta) 6.2. punkts paliek nemainīts šādu apsvērumu dēļ:
1.	Publisko iepirkumu mērķis ir nodrošināt pasūtītāja līdzekļu efektīvu izmantošanu un rezultāta sasniegšanu. Šī līguma galīgais mērķis ir iegūt tiesību aktiem atbilstošu būvprojektu, kuru var realizēt dabā. Negatīvs būvekspertīzes atzinums ir starprezultāts, kas apliecina nepieciešamību veikt būvprojekta labojumus.
2.	Līguma projekta 6.2. punkts nav skatāms atrauti no pārējiem līguma noteikumiem. Līguma 1.1., 4.5. un 5.2.4. punkts skaidri definē darba izpildes kārtību gadījumā, ja sākotnējais atzinums ir negatīvs. Līgums paredz tiesisku mehānismu: eksperts sniedz negatīvu atzinumu → būvprojekta izstrādātājs veic labojumus → eksperts veic atkārtotu pārbaudi nolīgtās līguma summas ietvaros.
3.	Līguma prasības nekādā veidā neierobežo būvekspertīzes vadītāja profesionālo neatkarību vai Ministru kabineta 2014.gada 19.augusta noteikumu Nr. 500 "Vispārīgie būvnoteikumi" 53. punkta izpildi. Ekspertam netiek uzlikts pienākums par neatbilstošu būvprojektu sniegt pozitīvu atzinumu. Gluži pretēji – konstatējot neatbilstības, ekspertam ir tiesības un pienākums sniegt negatīvu atzinumu, lai iniciētu būvprojekta labošanas procesu un nodrošinātu galarezultāta (pozitīva atzinuma) kvalitāti.
Ievērojot minēto, līguma noteikumi ir samērīgi, atbilst publisko iepirkumu principiem un nodrošina pasūtītāja tiesības saņemt kvalitatīvu pakalpojumu. Grozījumi Līguma projekta 6.2. punktā netiks veikti.


	Jautājums
	Lūgums skaidrot Iepirkuma nolikuma 7. pielikuma 13.3. punktu – “Pasūtītājs var samazināt vai palielināt Darba apjomus, kas sākotnēji tika iekļauti Darba uzdevumā, Darba uzdevuma nepilnību dēļ vai Darba uzdevuma noteikto risinājumu izmaiņu rezultātā, vai finansējuma nepietiekamības dēļ, vai tos nebija iespējams iepriekš konstatēt vai paredzēt”. Kā tiks risinātas papildus izmaksas darba apjoma palielināšanas gadījumā? Pastāvošā nozares prakse paredz, ka šādās situācijās puses vienojas par stundas likmi papildus apjomam vai arī, pēc apjoma precizēšanas slēdz atsevišķu papildu vienošanos pie līguma. 


	Skaidrojums 6
	Atbilstoši Līguma 13.1.punktam – grozījumi tiek veikti ar Pušu savstarpēju rakstisku vienošanos.


	Jautājums
	Lūgums skaidrot Iepirkuma nolikuma 4. pielikuma “Darba uzdevums” 3.1. punktu – vai ekspertīzi jāveic tikai ugunsdrošības pasākumu pārskatam vai arī citās būvprojekta daļās iekļautajiem ugunsdrošības risinājumiem atbilstoši ugunsdrošības pasākumu pārskatam, kā to nosaka Ministru kabineta noteikumi Nr 529 “Ēku būvnoteikumi” 83.punkts? 


	Skaidrojums 7
	Ugunsdrošības pasākumu pārskata ekspertīzi jāveic atbilstoši likumdošanai.


	Jautājums
	Atbilstoši Iepirkuma nolikumam Iepirkuma priekšmets ir būvprojekta “Liepājas teātra ēkas pārbūve un teātra Mazās zāles piebūve Teātra ielā 4, Liepājā” (BIS-BL-855732-25196) ekspertīze. Būvekspertīzi ir tiesīgi veikt būvspeciālisti, kuriem Ministru kabineta 2018.gada 20.marta noteikumu Nr.169 “Būvspeciālistu kompetences novērtēšanas un patstāvīgās prakses uzraudzības noteikumi” noteiktajā kārtībā ir piešķirtas patstāvīgās prakses tiesības būvekspertīzes specialitātes attiecīgajā darbības sfērā. Atbilstoši iepriekš minētajam Iepirkuma nolikuma II sadaļas 2.10.3. punkts ir pretrunā ar ministru kabineta noteikumiem un Būvniecības valsts kontroles biroja skaidrojumiem, būvprojekta ekspertīzi nav tiesīgs veikt speciālists sertificēts projektēšanā. Lūgums precizēt Iepirkuma nolikuma II sadaļas 2.10.3. punktu, nosakot, ka pretendentam līguma izpildē jāpiesaista sertificētu speciālistu elektronisko sakaru sistēmu un tīklu ekspertīzē! 


	Skaidrojums 8
	Saskaņā ar likumdošanu projekta sadaļa nav jāekspertē, bet Pasūtītājs ir izlēmis šo sistēmu ekspertēt, tādēļ ir noteicis, ka ekspertīzi elektronisko sakaru sistēmai var veikt sertificēts speciālists projektēšanā vai sertificētu speciālists elektronisko sakaru sistēmu un tīklu ekspertīzē. Ņemot vērā, ka sertificētu speciālistu elektronisko sakaru sistēmu un tīklu ekspertīzē skaits ir ierobežots, tika pieņemts lēmums atļaut to veikt arī sertificētiem speciālistiem projektēšanā.

